তাঁর মূল্যায়ন নিয়ে আমি কখনো ভাবি না। কর্ম করে যাওয়াটাই আসলে আমার বা বাবার মূল্যায়ন। আর মূল্যায়নটা যে জীবদ্দশায় হবে এমনটাও নয়। পৃথিবীতে প্রচুর মানুষ আছেন বা আসবেন, যাঁদের মূল্যায়ন করবে সময়। মূল্যায়ন হলো কি হলো না, সেটা কোনো বিষয় নয়। কতটা সততা দিয়ে কাজটা করতে পারছি, সোসাইটিতে কিছু কন্ট্রিবিউট করতে পারছি কি না সেটাই বিবেচ্য। আমাকে কেউ মূল্যায়ন করল কি না সেটা নিয়ে মাথা ঘামালে তো আমি স্বার্থপর হয়ে গেলাম! শিল্পী সত্তা তো আর থাকল না।